laion/Wikipedia-Exotic huggingface dataset:
ათანასე (ჩახვაშვილი)

მიტროპოლიტი ათანასე, სქიმმიტროპოლიტი ეფრემი (ერისკაცობაში ანზორ იორამის ძე ჩახვაშვილი; დ. 4 თებერვალი, 1936, კარდანახი, გურჯაანის მუნიციპალიტეტი — გ. 9 აგვისტო, 2012) — რუსთავისა და მარნეულის ეპარქიის მიტროპოლიტი 1996 წლიდან, 2009 წლამდე. 1953 წელს დაამთავრა სიღნაღის საშუალო სკოლა. მისი ბავშვობა დაემთხვა მეორე მსოფლიო ომის პერიოდს. 1953–1957 წლებში ანზორ ჩახვაშვილი შრომით საქმიანობას ეწეოდა კარდენახის კოლმეურნეობაში, 1957–1959 წლებში მსახურობდა საბჭოთა არმიის რიგებში. 1959–1962 წლებში სწავლობდა სიღნაღის ზოოვეტრინარულ ტექნიკუმში. 1963 წელს მცხეთაში უწმიდესისა და უნეტარესის, სრულიად საქართველოს კათოლიკოს-პატრიარქის ეფრემ II-ის ლოცვა-კურთხევით გაიხსნა სამოძღვრო კურსები, რომელიც სულ მალე სასულიერო სემინარიად გადაკეთდა. მისი რექტორი იყო შემოქმედელი ეპისკოპოსი ილია (შიოლაშვილი). 1965 წელს ანზორ ჩახვაშვილი ჩაირიცხა სასულიერო სემინარიაში, რომელიც დაამთავრა 1967 წელს და ამავე წლის 25 დეკემბერს სრულიად საქართველოს კათოლიკოს-პატრიარქმა, უწმიდესმა და უნეტარესმა ეფრემ II-მ დიაკვნად აკურთხა და სახელი ანდრია უწოდა. კურთხევის შემდეგ ანდრია სიონის საპატრიარქო ტაძარში განაწესეს. 1968 წელს ალავერდელი ეპისკოპოსის რომანოზის (პეტრიაშვილი) წერილობითი თხოვნის საფუძველზე გაიწვიეს ალავერდის ეპარქიაში. მეუფე რომანოზმა აკურთხა მღვდლად და განწესებულ იქნა ბოდბის წმიდა ნინოს ეკლესიაში მეორე მღვდლად. 1969–1970 წლებში მსახურობდა თელავის ღვთაების ეკლესიაში, ხოლო 1971–1979 წლებში გურჯაანის რაიონის სოფელ ველისციხის ღვთისმშობლის სახელობის ეკლესიის წინამძღვარი იყო. 1978 წლის 14 დეკემბერს საქართველოს საპატრიარქო რეზიდენციაში შედგა წმიდა სინოდის სხდომა, სადაც ბოდბის ეპარქიის ეპისკოპოსობის კანდიდატად წამოყენებულ იქნა სიონის საპატრიარქო ტაძრის დეკანოზი ანდრია ჩახვაშვილი. 15 დეკემბერს მამა ანდრია აღიკვეცა ბერად და ეწოდა სახელი ათანასე, 17 დეკემბერს იგი აყვანილ იქნა არქიმანდრიტის ხარისხში, 24 დეკემბერს სვეტიცხოვლის საპატრიარქო ტაძარში ბოდბელ ეპისკოპოსად აკურთხეს. 1986 წლიდან 1996 წლამდე ბოდბელი მთავარეპისკოპოსის წოდებას ატარებდა, ხოლო 1989 წელს მიტროპოლიტის ხარისხი მიანიჭეს. 1996 წლიდან 2009 წლამდე რუსთაველ მიტროპოლიტად იწოდებოდა. 2009 წლის 1 ნოემბრიდან კი მიტროპოლიტი ათანასე პენსიაზე იმყოფებოდა. გარდაიცვალა 2012 წლის 9 აგვისტოს გარდაცვალებამდე დაახლოებით ერთი თვით ადრე, მძიმე ავადმყოფი მიტროპოლიტი ათანასე საქართველოს კათოლიკოს-პატრიარქმა, მცხეთა-თბილისის მთავარეპისკოპოსმა და ბიჭვინთისა და ცხუმ-აფხაზეთის მიტროპოლიტმა უწმინდესმა და უნეტარესმა ილია II-მ დიდი სქემით შემოსა. აღკვეცისას მიტროპოლიტ ათანასეს სახელად ეფრემი ეწოდა, წოდება კი შემდეგნაირად შეიცვალა: სქიმმიტროპოლიტი ეფრემი. საქართველოს ეკლესიის წმინდა სინოდი რუსთავისა და მარნეულის მიტროპოლიტი ათანასე ↑ ქართველი მღვდელმთავრები (XX-XXI საუკუნეები) ↑ მიტროპოლიტი ათანასე გარდაიცვალა ↑ საქართველოს საპატრიარქოს ტელევიაზია - „ერთსულოვნება“
СУ-85

СУ-85 — საბჭოთა თვითმავალი საარტილერიო დანადგარი რომელსაც იყენებდნენ მეორე მსოფლიო ომში რომელიც შექმნილი იყო Т-34 - შასზე,მისი მიზანი იყო ემოქმედა როგორც საბჭოთა მოიერიშე ქვემეხს და ასევე მობილურ ანტიტანკად როგორიც იყო СУ-122 სუ85 ნიშნავს:სუ ანუ სამახოდნაია უსტანოვკა (თვითმავალი საარტილერიო დანადგარი) ხოლო 85 მისი ქვემეხის კალიბრს მეორე მსოფლიო ომის დროს საბჭოთა კავშირის შეიარაღებაში იყო Т-34 და КВ-1 რომელიც ანადგურებდა ნებისმიერ გერმანულ ტანკს,ამის გამოსასწორებლად კი გერმანიამ შეიარაღებაში მიიღო უახლესი მძიმე ტანკი Tiger - ი რომლის ჯავშანი ძალიან ძლიერი იყო და უკვე აღარ შეეძლო საბჭოთა 76მმ ქვემეხიან ტანკებს მისი განადგურება,თაიგერთან ერთად გერმანიამ შეიარაღებაში Panther - ც მიიღო თუმცა იგი ბრძოლაში არავის უნახავს 1943 წელს,ამ ახალი გერმანული თაობის საწინააღმდეგ საბჭოთა არმიას სჭირდებოდა კიდევ უფრო ძლიერი ანტიტანკი ამიტომ 1943 წლის მაისსში დაიწყო მუშაობა ახალ საბჭოურ ანტიტანკზე,ახალ ანტიტანკს კი გაუკეთეს მძიმე საზენიტო 85მმ ქვემეხი რომელიც საუკეთესო იყო ვეფხვების გასანადგურებლად. მისი წარმოება დაიწყო ურალმაშის ქარხანაში. D5T-ს აღამოაჩდა მცირე ხარვეზები რომელიც მომავალში შეცვალეს ახალ D5S-ი რომელიც ბევრად საიმედო იყო, მას ასევე ჰქონდა ტელესკოპური სამიზნე.ახალი ქვემეხით მქონე მოდიფიკაცია ისტორიაში შევიდა როგორც СУ-85-II დიდი ხნის შემდეგ სუ85-ები გაიგზავნა ვიეტნამში და ჩრდილოეთ ვიეტნამში СУ-85 იყო СУ-122 მოდიფიცირებული ვერსია.85მმ ქვემეხი კი იყო ძალიან ეფექტიანი ვეფხვების და პანტერების ასაფეთქებლად შორ მანძილზე.ეს იარაღი იყო პატარა,მობილური და კარგად შეჯავშნული СУ-85-I - პირველი პროტოტიპი СУ-85-IV - მეორე პროოტიპი СУ-85-II - მესამე პროტოტიპი СУ-85 - ბოლო პროტოტიპი რომელიც სერიულ წარმოებაში ჩაუშვეს СУ-85М - ამ მოდიფიკაციას ჰქონდა სუ100-ის კაზემათი რომელშიც 48 ჭურვის მაგივრად 60 ჭურვი თავსდებოდა СУ-85Т - გადაკეთებული იყო საინჟინრო მანქანად WPT-34 - პოლონელების მიერ გადაკეთებული ტანკ სარემონტო მანქანად ვიკისაწყობში არის გვერდი თემაზე: СУ-85 wwiivehicles.com
კოქტეილი (ფილმი)

კოქტეილი (ინგლ. Cocktail) — 1988 წლის ამერიკული ფილმი, გადაღებული რეჟისორ როჯერ დონალდსონის მიერ. ფილმში მონაწილეობენ ტომ კრუზი და ელიზაბეთ შუ. სიუჟეტის მიხედვით, ტომის გმირი ჩადის ნიუ იორკში, კარიერის საძიებლად. ამის მაგივრად ის მოხვდება ბარში, სადაც ბარმენის ხელობას ეუფლება. „კოქტეილი“ — კინოფილმების ინტერნეტ-მონაცემთა ბაზა (ინგლისური) „კოქტეილი“ — TCM-ის მონაცემთა ბაზაში „კოქტეილი “ — Box Office Mojo-ზე „კოქტეილი“ — Rotten Tomatoes „კოქტეილი“ — Metacritic-ზე ↑ Cocktail (15). British Board of Film Classification (8 სექტემბერი, 1988). დაარქივებულია ორიგინალიდან — 2016-11-28. ციტირების თარიღი: 27 ნოემბერი, 2016. ↑ Box Office Champs, Chumps : The hero of the bottom line was the 46-year-old 'Bambi'. latimes. ↑ Cocktail (1988). Box Office Mojo. ციტირების თარიღი: 12 ნოემბერი, 2011.
კალისტრატე (მარგალიტაშვილი)

მიტროპოლიტი კალისტრატე (ერისკაცობაში — შოთა ილიას ძე მარგალიტაშვილი; დ. 20 ოქტომბერი, 1938, ვარდისუბანი, თელავის მუნიციპალიტეტი — გ. 20 ივნისი, 2019, ქუთაისი) — ქართველი სასულიერო პირი, საქართველოს მართლმადიდებელი ეკლესიის მღვდელთმთავარი, მიტროპოლიტი, ქუთაის-გაენათის ეპარქიის მმართველი 1983 წლის 25 დეკემბრიდან 2019 წლის 20 ივნისამდე (გარდაცვალებამდე). ქუთათელ-გაენათელი მიტროპოლიტი კალისტრატე დაიბადა 1938 წლის 20 ოქტომბერს თელავის მუნიციპალიტეტის სოფელ ვარდისუბანში. 1958 წელს დაამთავრა თელავის მეხუთე საშუალო სკოლა. იმავე წელს გაიწვიეს საბჭოთა არმიის რიგებში, დემობილიზაციის შემდეგ მუშაობდა სხვადასხვა თანამდებობებზე. ძირითადად სამშენებლო უბნებზე. 1967 წელს დაამთავრა ქ. ვორონეჟის პოლიტექნიკური ინსტიტუტის ავტო-საინჟინრო ფაკულტეტი. 1975 წელს ჩაირიცხა თელავის სახელმწიფო პედაგოგიურ ინსტიტუტში, ისტორია-ფილოლოგიის ფაკულტეტზე, რომელიც დაამთავრა 1980 წელს. 1982 წლიდან ბეთანიის მონასტრის მორჩილია. ამავე წელს აღიკვეცა ბერად. 7 აპრილს აკურთხეს დიაკვნად და უმოკლეს დროში დაინიშნა საქართველოს საპატრიარქოს მშენებლობა-მომარაგების მთავარი სამმართველოს უფროსად. 2 აგვისტოს აკურთხეს მღვდელ-მონაზვნად. შემდეგ აიყვანეს იღუმენის ხარისხში. 1983 წლის აპრილიდან დაინიშნა ალავერდის ჯვართამაღლების სახელობის ტაძრის წინამძღვრად, 25 დეკემბერს აკურთხეს ეპისკოპოსად. სრულიად საქართველოს კათოლიკოს-პატრიარქის უწმინდესისა და უნეტარესის ილია II-ისა და წმინდა სინოდის გადაწყვეტილებით დაინიშნა ქუთაის-გაენათის ეპარქიის მმართველად. 1989 წლის 8 თებერვალს მეუფე კალისტრატე აღყვანილ იქნა მთავარეპისკოპოსის, 1992 წლის 25 დეკემბერს კი - მიტროპოლიტის ხარისხში. გარდაიცვალა 2019 წლის 20 ივნისს, ქუთაისში. მეუფე კალისტრატეს მიერ საქართველოში აღდგენილია ხუთი: ზემო სვანეთის, ქვემო სვანეთის, ხონისა და სამტრედიის, ვანისა და ბაღდადის, ტყიბულის ეპარქიები. კათედრა და რეზიდენცია ქუთაისსა და გელათში. საქართველოს ეკლესიის წმინდა სინოდი ქუთათელ-გაენათელი მიტროპოლიტი კალისტრატე ქუთაის-გაენათის ეპარქიის ოფიციალური საიტი. დაარქივებულია ორიგინალიდან — 2016-10-03. ციტირების თარიღი: 20 ივნისი, 2019. ↑ ქუთათელ-გაენათელი მიტროპოლიტი კალისტრატე გარდაიცვალა. Imedinews.ge (20 ივნისი, 2019). დაარქივებულია ორიგინალიდან — 2019-06-20. ციტირების თარიღი: 20 ივნისი, 2019.
გიორგი (შალამბერიძე)

მიტროპოლიტი გიორგი (ერისკაცობაში — გური პორფილეს ძე შალამბერიძე; დ. 25 თებერვალი, 1940, ფერსათი, ბაღდათის რაიონი) — საქართველოს მართლმადიდებელი ეკლესიის მღვდელმთავარი, ტყიბულისა და თერჯოლის ეპარქიის მიტროპოლიტი. ანგელოზის დღე — 23 აპრილი (6 მაისი) და 10 (23) ნოემბერი (წმინდა გიორგის ხსენება); კათედრა თერჯოლაში, რეზიდენცია ტყიბულსა და თერჯოლაში. მიტროპოლიტი გიორგი, ერისკაცობაში გური კორფილეს ძე შალამბერიძე, დაიბადა 1940 წლის 25 თებერვალს ბაღდადის რაიონის სოფელ ფერსათში. საშუალო სკოლა დაამთავრა ფერსათში, შემდეგ თავისი ძმის – ცნობილი სასულიერო პირის ვიქტორ შალამბერიძის – რჩევითა და სრულიად საქართველოს კათოლიკოს-პატრიარქის, ეფრემ II-ის ლოცვა-კურთხევით 1963-1971 წლებში სწავლა განაგრძო ლენინგრადის (პეტერბურგი) სასულიერო სემინარიაში, იმავე წლის 23 ნოემბერს ეკურთხა მღვდლად და დაინიშნა მცხეთის სასულიერო სემინარიის პედაგოგად. 1971–1974 ღვთისმსახურებას აღავლენდა თბილისის იოანე ღვთისმეტყველის ეკლესიაში, 1974–1978 – ქუთაისის პეტრე-პავლეს ეკლესიაში. იყო საქართველოს მართლმადიდებელი ეკლესიის მე-12 საეკლესიო კრების აქტიური მონაწილე, მხარს უჭერდა სრულიად საქართველოს კათოლიკოსპატრიარქის მოსაყდრეს – ცხუმაფხაზეთის მიტროპოლიტ ილიას. 1978 წლის 16 მარტს დაინიშნა მცხეთის სასულიერო სემინარიის რექტორად. მოღვაწეობდა სვეტიცხოვლის ტაძარში. 1980–1988 წლებშ იყო სიონის საპატრიარქო ტაძრის პროტოპრესვიტერი. 1988 წლის 14 ოქტომბრის კათოლიკოს-პატრიარქ ილია II-ის ლოცვა-კურთხევით გახდა ჭყონდიდის ეპისკოპოსი. 1994 წლის 21 დეკემბერს ებოძა მთავარეპისკოპოსობა, 2000 წლის 28 ნოემბერს – მიტროპოლიტობა. 2007 წლის 25 დეკემბრიდან დადგენილ იქნა ტყიბულისა და თერჯოლის ეპარქიის მმართველად. საქართველოს ეკლესიის წმინდა სინოდი patriarchate.ge // მაღალყოვლადუსამღვდელოესი გიორგი
ჩარლზ კერტისი

ჩარლზ კერტისი (ინგლ.: Charles Curtis) (დ. 25 იანვარი, 1860 — გ. 8 თებერვალი, 1936) — ამერიკელი პოლიტიკოსი, აშშ-ის ვიცე-პრეზიდენტი 1929–1933 წლებში, რესპუბლიკელი. აშშ-ის სენატის უმრავლესობის ლიდერი 1924-1929 წლებში. ვიცე-პრეზიდენტ ჩარლ კერტისის საიტი დაარქივებული 2021-08-13 საიტზე Wayback Machine.
მარშალის კუნძულების პრეზიდენტი

მარშალის კუნძულების პრეზიდენტი — მარშალის კუნძულების სახელმწიფოსა და მთავრობის მეთაური. ირჩევს მარშალის კუნძულების საკანონმდებლო ორგანო ნიტიჯელა, თავისი წევრებიდან 4 წლის ვადით. მარშალის კუნძულების ისტორიის ქრონოლოგია
მიკრონეზიის პრეზიდენტი

მიკრონეზიის პრეზიდენტი — მიკრონეზიის ფედერაციული შტატების სახელმწიფოს მეთაური. თანამდებობა დაარსდა 1979 წელს. ირჩევენ 4 წლის ვადით. მიკრონეზიის ისტორიის ქრონოლოგია
რაში

რაში — ქართულ მითოლოგიაში ზღაპრული ცეცხლოვანი ბუნების ფრთიანი ცხენი, რომლის მეშვეობით გმირი სწრაფად გადალახავს სივრცეებს. რაში სკნელთა შორის შუამავვალია და მასზე ამხედრებული გმირი დაუბროკლებლად მოძრაობს სამივე სკნელში. რაში განასახიერებს ერთდროულად ოთხ სტიქიას. პეგასი კიკნაძე ზ., ქართული მითოლოგია, თბილისი: ბაკმი, 2007. — გვ. 161, ISBN 978-99940-27-10-1.
ბოგონგი (მთა)

ბოგონგი (ინგლ. Mount Bogong) — მთა სამხრეთ ავსტრალიაში, ალპაინის ეროვნული პარკის ტერიტორიაზე. იგი ვიქტორიას შტატის უმაღლესი მწვერვალია, რომლის სიმაღლეა 1986 მეტრი ზღვის დონიდან. მდებარეობს ავსტრალიის ალპებში, ქალაქ მელბურნიდან ჩრდილო-აღმოსავლეთით 240 კმ-ში. მთაზე პირველად ავიდა ფერდინანდ მიულერი 1854 წელს. ↑ ბოგონგი — ენციკლოპედია ბრიტანიკა
გჟეგოჟ ფიტელბერგი

გჟეგოჟ ფიტელბერგი (პოლ. Grzegorz Fitelberg; დ. 18 ოქტომბერი, 1879, დაუგავპილსი, ლატვია — გ. 10 ივნისი, 1953, კატოვიცე, პოლონეთი) — პოლონელი დირიჟორი, მევიოლინე, კომპოზიტორი. 1891–96 წლებში სწავლობდა ვარშავის მუსიკალურ ინსტიტუტში. 1896 წლიდან ვიოლინოზე უკრავდა „ტეატრ ვიელკის“ ორკესტრში, 1901 წლიდან — ფილარმონიურ ორკესტრში, 1904 წლიდან გამოვიდა, როგორც დირიჟორი. იყო შემოქმედებითი ჯგუფის „ახალგაზრდა პოლონეთის“ ერთ–ერთი დამაარსებელი. 1914–19 წლებში საოპერო სპეკტაკლებს ხელმძღვანელობდა პეტროგრადში, 1920–21 წლებში — მოსკოვში. 1921–24 წლებში დირიჟორობდა ე.წ. რუსული სეზონების სპეკტაკლებს საზღვარგარეთ. 1923–34 წლებში ხლემძღვანელობდა „ტეატრ ვიელკისა“ და ფილარმონიის ორკესტრებს ვარშავაში. 1934 წელს დააარსა და ხელმძღვანელობდა (1939 წლამდე) პოლონეთის რადიოს ორკესტრს კატოვიცეში. 1939–47 წლებში ცხოვრობდა აშშ-ში. ქართული საბჭოთა ენციკლოპედია, ტ. 10, თბ., 1986. — გვ. 332.
ბიმბერის პიკი

ბიმბერის პიკი (ინგლ. Bimberi Peak) — მთა სამხრეთ ავსტრალიაში კოსციუშკოს ეროვნულ პარკში. იგი ფედერალური ტერიტორიის უმაღლესი მწვერვალია, რომლის სიმაღლეა 1913 მეტრი ზღვის დონიდან. მდებარეობს ბრინდაბელის ქედზე. ადმინისტრაციულად მოქცეულია ფედერალური ტერიტორიისა და ახალი სამხრეთი უელსის ტერიტორიების საზღვარზე. ↑ Bimberi Peak, Australia
ფოცხოვისწყალი

ფოცხოვისწყალი, ფოცხოვი (თურქ. Posof Çayı) — მდინარე სამცხე-ჯავახეთის მხარის ახალციხის მუნიციპალიტეტში. სათავე აქვს თურქეთში, არტაანის პროვინციის პოსოფის რაიონში, არსიანის ქედის აღმოსავლეთ კალთაზე, ზღვის დონიდან 2720 მეტრზე. მარცხნიდან ერთვის მდინარე მტკვარს საქართველოს ტერიტორიაზე. სიგრძე 64 კმ. მდინარის აუზის ფართობი 1840 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზფხულზე, წყალმოვარდნები – აგვისტო–ნოემბერში, მდგარი წყალმცირობა – დეკემბერ–თებერვალში. გაზაფხულზე მოდის წლიური ჩამონადენის დაახლოებით 54 %, ზაფხულზე – 25 %, შემოდგომაზე – 12 %, ზამთარზე – 9 %–მდე. ყინულნაპირისი, თოში და ძგიფი დეკემბრიდან შუა მარტამდეა, საშუალო წლიური ხარჯი შესართავთან 22,4 მ³/წმ. იყენებენ ჰესის, წისქვილების ასამუშავებლად, სარწყავად. აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 388.
ფოცხოვი

ფოცხოვი — ადმინისტრაციულ-ტერიტორიული ერთეული, ხეობა შუა საუკუნეების საქართველოში, ისტორიულ სამცხეში (ახლანდელი თურქეთის ტერიტორია). ეკუთვნოდა ჯაყელთა ფეოდალურ საგვარეულოს. მოგვიანებით ჯაყელთა განაყოფი შტოს — ბოცოსძეთა სამფლობელო. ფოცხოვის მნიშვნელოვანი ციხესიმაგრეები იყო ყველისციხე და ჯაყის ციხე. აქვე იყო წურწყაბის საეპისკოპოსო ტაძარი. XVI საუკუნეში ფოცხოვი საქართველოს სხვა ტერიტორიებთან ერთად ოსმალეთმა დაიპყრო. შეიქმნა ადმინისტრაციული ერთეული ფოცხოვის ლივა, რომელიც იყოფოდა მზვარისა და ჩილდირის. ქვეადმინისტრაციულ ერთეულებად. 1878 წლიდან შედიოდა რუსეთის იმპერიაში, ყარსის ოლქის არტაანის ოკრგუში ფოცხოვის უბნის სახით. რუსეთთან შეერთებას მოჰყვა მოსახლეობის ემიგრაცია მუჰაჯირობის სახით. 1907 წლის მონაცემებით ფოცხოვის უბნიდან გადასახლდა 3752 სული 1917 წლისთვის მოსახლეობა იყო 15 ათას ადამიანი, ქართველები. ბერძენიშვილი დ., ქართული საბჭოთა ენციკლოპედია, ტ. 10, თბ., 1986. — გვ. 387. ნოზაძე ვ., „საქართველოს აღდგენისათვის ბრძოლა მესხეთის გამო“, თბ.: საქართველოს თეატრის მოღვაწეთა კავშირი, 1989. სიხარულიძე ი., ტბელ აბუსერიძე, თბ., 1963; ↑ თაყაიშვილი ე. „არქეოლოგიური ექსპედიცია კოლა-ოლთისში და სოფელ ჩანგლში 1907 წელს.“ გვ 305
ზილი (მთა)

ზილი (ინგლ. Mount Zeil) — მთა ცენტრალურ ავსტრალიაში. იგი ჩრდილოეთ ტერიტორიის შტატის უმაღლესი მწვერვალია, რომლის სიმაღლეა 1531 მ ზღვის დონიდან. მდებარეობს მაკ-დონელის ქედზე. მთას სახელი მიანიჭა მოგზაურმა ერნესტ ჯაილსმა 1872 წელს. ავსტრალიელი აბორიგენების ენაზე მთის ადგილობრივი სახელწოდებაა ურლათერკე. ↑ Applying geoscience to Australia's most important challenges ↑ Hermannsburgschool.com
ბარტლ-ფრირი (მთა)

ბარტლ ფრირი (ინგლ. Mount Bartle Frere) — მთა აღმოსავლეთ ავსტრალიაში, ვურუნურანის ეროვნული პარკის ტერიტორიაზე. იგი კუინზლენდის შტატის უმაღლესი მწვერვალია, რომლის სიმაღლეა 1622 მეტრი ზღვის დონიდან. მთა მდებარეობს ბელენდენ-კერის ქედის აღმოსავლეთ კალთებზე. აგებულია გრანიტებით. ↑ Bartle Frere, Australia
ვუდროფი (მთა)

ვუდროფი (ინგლ. Mount Woodroffe) — მთა სამხრეთ ავსტრალიაში. იგი სამხრეთი ავსტრალიის შტატის უმაღლესი მწვერვალია, რომლის სიმაღლეა 1435 მეტრი ზღვის დონიდან. მდებარეობს მასგრეივის ქედის სამხრეთ კალთებზე. ↑ Mount Woodroffe, Australia
ოსა (მთა)

ოსა (ინგლ. Mount Ossa) — მთა სამხრეთ ავსტრალიაში, ტასმანიის შტატის უმაღლესი მწვერვალი. სიმაღლე 1617 მეტრი ზღვის დონიდან. მდებარეობს პელიონის ქედზე, კუნძულის ცენტრალურ ნაწილში, კრეიდლ-მაუნტინ-ლეიკ-სენტ-კლერის ეროვნული პარკის ტერიტორიაზე. აგებულია იურული ასაკის დოლერიტებით. ↑ LISTmap (Mount Ossa) ↑ Mount Ossa, Australia
მეჰარი

მეჰარი (ინგლ. Mount Meharry) — მთა დასავლეთ ავსტრალიაში, კარიჯინის ეროვნული პარკის ტერიტორიაზე. იგი დასავლეთი ავსტრალიის შტატის უმაღლესი მწვერვალია, რომლის სიმაღლეა 1249 მეტრი ზღვის დონიდან. მდებარეობს ჰამერსლის ქედზე. სახელი ეწოდა უილიამ თომას მეჰარის (1912-1967) პატივსაცემად. მეჰარი — ინფორმაცია (ინგლისური)
ქერიღო

ქერიღო — უღელტეხილი საქართველოსა და რუსეთის (ჩეჩნეთი) საზღვარზე, კახეთის მხარეში, ახმეტის მუნიციპალიტეტში. მდებარეობს პირიქითის ქედზე. სიმაღლე ზღვის დონიდან 3140 მ. აგებულია ლიასური თიხაფიქლებით. ქერიღო პირიქითი ალაზნის ხეობას აკავშირებს ჩრდილოეთით მდებარე ტებულოს ხეობასთან (ქისტეთი). ქერიღო შემოსილია ალპური მდელოებით. კურდღელაიძე გ., ქართული საბჭოთა ენციკლოპედია, ტ. 10, თბ., 1986. — გვ. 501.
რელფ ფოქსი

რელფ ფოქსი (ინგლ. Ralph Winston Fox; დ. 30 მარტი, 1900 ჰალიფაქსი, ინგლისი — გ. 28 დეკემბერი, 1936, ესპანეთი) — ინგლისელი პუბლიცისტი, ისტორიკოსი და ლიტერატურათმცოდნე. დაიღუპა ესპანეთის სამოქალაქო ომში (1936–1939). აღსანიშნავია მისი ნარკვევებისა და მოთხრობების წიგნი „სტეპების ხალხი“ (1925), რომანი „ცის შტურმი“ (1928), წიგნი „რომანი და ხალხი“ (გამოქვეყნდა 1937 წელს). ქართული საბჭოთა ენციკლოპედია, ტ. 10, თბ., 1986. — გვ. 386. ↑ Czech National Authority Database <a href="https://wikidata.org/wiki/Track:Q13550863"></a>
საუზ-უესტი (დასავლეთი ავსტრალია)

საუზ-უესტი (ინგლ. South West) — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის სამხრეთ-დასავლეთ ნაწილში. რეგიონის ფართობი 23 970 კმ²-ია, ხოლო მოსახლეობა — 123 000 კაცი. საუზ-უესტში გავრცელებულია ხმელთაშუაზღვის კლიმატი, მშრალი ზაფხულითა და ნესტიანი ზამთრით. ყოველწლიურად დაახლ. 900 მმ ნალექი მოდის, ძირითადად მაისსა და სექტემბერში. ივლისის მაქსიმალური ტემპერატურა 16 °C-ია, ხოლო თებერვლის — 29 °C. ↑ Nottie, Trevor (2004). Plants for Mediterranean Climate Gardens. Rosenberg. p. 9. ↑ Bunbury Geography and Weather დაარქივებული 2017-09-06 საიტზე Wayback Machine. . Bunburyonline.
ვითბელტი (დასავლეთი ავსტრალია)

ვითბელტი (ინგლ. Wheatbelt) — რეგიონი ავსტრალიის შტატ დასავლეთ ავსტრალიაში. მდებარეობს შტატის სამხრეთ-დასავლეთ ნაწილში. დასავლეთით ესაზღვრება ინდოეთის ოკეანე, პერთის მეტროპოლიტური ზონა და პილი, ჩრდილოეთით — მიდ-უესტი, აღმოსავლეთით — გოლდფილს-ესპერანსი, სამხრეთით — საუზ-უესტი და გრით-საუზერნი. მისი ფართობი 154 862 კმ²-ია (შეიცავს კუნძულებსაც), ხოლო მოსახლეობა — 72 000 კაცი.
Coming Back to Life

„Coming Back to Life“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან The Division Bell. David Gilmour in Concert-ს თანახმად, დეივიდ გილმორის თქმით, იგი ეძღვნება მის მეუღლეს, პოლი სემსონს. ამერიკულ პრომოსინგლში ამ სიმღერით შეტანილია საკონცერტო ვერსია ალბომიდან Pulse – როგორც შემოკლებული, ასევე ვრცელი სახით. სიმღერა სრულდება მაჟორულ ტონალობაში. დო მაჟორის აკორდით დაწყებული, იგი გადადის გილმორის ვოკალურ შესავალში, რასაც მოჰყვება დასარტყმელი საკრავების მიერ შექმნილი რითმი. კომპოზიციას თანდათან უერთდება სხვა ინსტრუმენტებიც. სიმღერას ასრულებს იმპროვიზაცია გიტარაზე. სიმღერა სრულდებოდა ჯგუფის 1994 წლის საკონცერტო ტურნეს მსვლელობისას, დეივიდ გილმორის 2001-2002 წლის აკუსტიკურ კონცერტებზე, და 2006 და 2015-2016 წლების სოლო-ტურნეებში On an Island და Rattle That Lock. იგი აგრეთვე შესრულდა Fender Stratocaster-ის 50 წლიანი იუბილესადმი მიძღვნილ საიუბილეო საღამოზე. სიმღერა შეტანილია შემდეგ ალბომებში ან საკონცერტო ვიდეოებში: Pulse (ალბომი) (პინკ ფლოიდი, 1995) Pulse (VHS/DVD) (პინკ ფლოიდი, 1995 [VHS], 2003 [DVD]) David Gilmour in Concert (DVD) (დეივიდ გილმორი, 2002) Remember That Night (DVD/Blu-ray) (დეივიდ გილმორი, 2007) Live in Gdańsk (ალბომი, დელუქს-გამოცემის დამატებითი CD) (დეივიდ გილმორი, 2008) დეივიდ გილმორი – გიტარა, ვოკალი რიჩარდ რაიტი – სინთეზატორები, ორგანი ნიკ მეისონი – დასარტყმელი საკრავები, პერკუსია გაი პრეტი – ბას-გიტარა ჯონ კერინი – სხვა ინსტრუმენტები ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
შავწყაროსწყალი

შავწყაროსწყალი, ზურტაკეტი, ყარაბულახი — მდინარე ჯავახეთის ზეგანზე, დმანისის მუნიციპალიტეტში. სათავე აქვს ჯავახეთის ქედის აღმოსავლეთ კალთაზე, ზღვის დონიდან 2840 მეტრზე, მარჯვნიდან ერთვის მდინარე ხრამს. საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზეა, წყალმცირობა — ზამთარში, არამდგრადი წყალმცირობა — ზაფხულ-შემოდგომაზე. საშუალო წლიური ხარჯი 3,77 მ³/წმ. ვიკისაწყობში არის გვერდი თემაზე: შავწყაროსწყალი ქართული საბჭოთა ენციკლოპედია, ტ. 10, თბ., 1986. — გვ. 675.
ფიჯის პრეზიდენტი

ფიჯის პრეზიდენტი - ფიჯის სახელმწიფოს მეთაური, 5 წლის ვადით ირჩევს მთავართა დიდი საბჭო. მისი როლი მმართველობაში საკმაოდ ნომინალურია. იგი შეიარაღებული ძალების მთავარსარდალია. ფორმალურად ნიშნავს პრემიერ-მინისტრს. სიტივენი რაბუკა (Sitiveni Rabuka) — 7 ოქტომბერი 1987 - 5 დეკემბერი 1987. პენაია განილაუ (Penaia Ganilau) — 5 დეკემბერი 1987 - 15 დეკემბერი 1993. კამისესე მარა (Kamisese Mara) — 16 დეკემბერი 1993 - 20 მაისი 2000. ფრენკ ბაინიმარამა (Frank Bainimarama) — 29 მაისი 2000 - 13 ივლისი 2000. იოსეფა ილოილო (Josefa Iloilo) — 13 ივლისი 2000 - 5 დეკემბერი 2006. ფრენკ ბაინიმარამა (Frank Bainimarama) — 5 დეკემბერი 2006 - 4 იანვარი 2007. იოსეფა ილოილო (Josefa Iloilo) — 4 იანვარი 2007 - 30 ივლისი 2009. ეპელი ნაილატიკაუ (Epeli Nailatikau) — 30 ივლისი 2009 - 12 ნოემბერი, 2015. ჯიოჯი კონროტე (Jioji Konrote) — 12 ნოემბერი 2015 - 12 ნოემბერი 2021 უილიამე კატონივერე (Wiliame Katonivere) — 12 ნოემბერი 2021 - დღემდე ფიჯის ისტორიის ქრონოლოგია
როკაპი

როკაპი — ქართულ მითოლოგიაში ავსული დედაბერი, რომელსაც აქვს წინ გამოშვერილი ღოჯები, გრძელი დაჯაგრული კუდი, თვალებიდან ცეცხლს ყრის, სხეული ბანჯგვლით აქვს დაფარული. ღმერთმა ის ტაბაკონზე ჩარჭობილ პალოზე ჯაჭვით დააბა, პალო დედამიწის გულამდე აღწევს. როკაპი ცდილობს პალოს ამოძრობას, მაგრამ მოფრინდება ბოლოქანქარა ჩიტი, დააჯდება პალოს და დაიწყებს კუდის ქანქარს. დედაბერი მას უროს მოუქნევს და პალოს ღრმად ჩაარჭობს მიწაში. კიკნაძე ზ., ქართული მითოლოგია, თბილისი: ბაკმი, 2007. — გვ. 163, ISBN 978-99940-27-10-1.
შატილი (მრავალმნიშვნელოვანი)

საკუთარი სახელი შატილი შეიძლება აღნიშნავდეს: შატილი - სოფელი დუშეთის მუნიციპალიტეტში შატილი - ძეგლი
ტომაჰავკი (იარაღი)

ტომაჰავკი ტამაჰიკი, ტამაჰააკი (ალგონკინური) — ჩრდილოეთ ამერიკის ჩრდილო-აღმოსავლეთში მცხოვრები ინდიელების დასარტყმელი სატყორცნი იარაღი (გახეხილი ქვის ხისტარიანი ნაჯახი). XVI-XVIII საუკუნეებში გავრცელდა პატარა ნაჯახის ან ჩუგლუგის ფორმის სპილენძისა და რკინის ტომაჰავკები. ინდიელთა წეს-ჩვეულებებში ტომაჰავკს სიმბოლური მნიშვნელობა ჰქონდა, კერძოდ, წითლად შეღებილი ტომაჰავკი ომის გამოცხადების ან სამხრეთ კავშირში მიწვევის ნიშნად ითვლებოდა. ქართული საბჭოთა ენციკლოპედია, ტ. 10, თბ., 1986. — გვ. 16. ვიკისაწყობში არის გვერდი თემაზე: ტომაჰავკი (იარაღი) ტომაჰავკის დამზადება დაარქივებული 2014-02-19 საიტზე Wayback Machine. (ინგლისური) Fur Trade Axses & Tomahawks (ინგლისური)
ნაურუს პრეზიდენტი

ნაურუს პრეზიდენტი — ნაურუს სახელმწიფოს და მთავრობის მეთაური, ირჩევს პარლამენტი საკუთარი წევრებიდან, მას უკავია ასევე მინისტრის პოსტებიც. ნაურუს ისტორიის ქრონოლოგია
შატილი

შატილი — ქართული სამშენებლო ხელოვნების ერთ-ერთი უნიკალური ძეგლია. კლდეზე შეფენილი სოფელი ერთდროულად საცხოვრებელიც იყო და ციხესიმაგრეც. იგი საუკუნეთა მანძილზე დარაჯობდა საქართველოს ჩრდილოეთ გადმოსასვლელებს (ამჟამად აღდგენილია). სოფლის კიდეებს მიუყვება ერთმანეთთან მიჯნით ნაგები ციხე-სახლების რიგი და იქმნება ერთიანი, მიუვალი დამცველი კედელი, რომელიც საიმედოდ კეტავს სოფელს. გარე სამყაროსთან შატილს არღუნის ხეობაში გამავალი ერთადერთი ვიწრო გზა აკავშირებს. შატილის განაშენიანება ტერასულია, შენობათა ძირითადი ტიპია ბრტყელსახურავიანი სახლი და კოშკური საცხოვრებელი. სოფელს შენობებს შორის მთელ სიმაღლეზე აუდის ვიწრო ქვის კიბე, აქა-იქ შემორჩენილია ძვლებისაგან შეკრული ფიცარნაგები — გადასასვლელები, რომელთა მეშვეობით მტრის შემოსევის შემთხვევაში შესაძლებელი იყო მთელი სოფლის შემორბენა ქუჩაში გამოუსვლელად. 1970-იანი წლებში დაიწყო შატილის რესტავრაცია-ადაპტაცია (არქიტექტორები თ. აბრამიშვილი, ნ. მინდორაძე, ი. შარაშენიძე). 2007 წლის 24 ოქტომბრიდან შატილი შეტანილია იუნესკოს მსოფლიო მემკვიდრეობის საცდელ სიაში. ქართული საბჭოთა ენციკლოპედია, ტ. 10, თბ., 1986. — გვ. 692. ↑ http://whc.unesco.org/en/tentativelists/5232/ ვიკისაწყობში არის გვერდი თემაზე: შატილი
ჩარლზ ფერბენკსი

ჩარლზ უორენ ფერბენკსი (ინგლ. Charles Warren Fairbanks; დ. 11 მაისი, 1852 — გ. 4 ივნისი, 1918) — ამერიკელი სენატორი ინდიანიდან და აშშ-ის 26-ე ვიცე-პრეზიდენტი, რესპუბლიკელი. ჩარლზ ფერბენკსი — Find a Grave-ზე
ტომას მარშალი

ტომას რაილ მარშალი (ინგლ.: Thomas Riley Marshall ) (დ. 14 მარტი, 1854 — გ. 1 ივნისი, 1925) — ამერიკელი პოლიტიკოსი, აშშ-ის ვიცე-პრეზიდენტი 1913–1921 წლებში, დემოკრატი. 1909-1913 წლებში ინდიანის გუბერნატორი. ენციკლოპედია „ბრიტანიკა“
არისტობულე (სამოცდაათთაგანი)

მოციქული არისტობულე (ლათ. Aristobulus) - ქრისტეს მოციქული, ბრიტანეთის ეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 16 მარტი და 31 ოქტომბერი, ახალი სტილით -29 მარტი და 13 ნოემბერი. კათოლიკური ეკლესია - 16 მარტი დაიბადა კვიპროსზე. იგი თავის ძმასთან, წმინდა მოციქულ ბარნაბასთან ერთად წმინდა პავლე მოციქულს მოხსენიებული ჰყავს რომაელთა მიმართ ეპისტოლეში (რომ. 16,10). მოციქულმა პავლემ არისტობულეს ეპისკოპოსად დაასხა ხელი და ბრიტანეთში გაგზავნა, სადაც მან ბევრი წარმართი მოაქცია ქრისტეს სჯულზე და უფლისთვის სათნო ღვაწლში მშვიდობით მიიცვალა. ქრისტეს სამოცდაათი მოციქული წმიდანთა ცხოვრება, ტომი I, თბილისი, 2001 წ.